सीहोर। अनुराग शर्मा।
मध्य प्रदेश की पूर्व मुख्यमंत्री उमा भारी ने नागरिकता संशोधन कानून को लेकर हो रहे प्रदर्शनों को लेकर कांग्रेस पर निशाना साधा। उन्होंने कहा कि कांग्रेस 1947 जैसे हालात पैदा कर रही है। हिंदु मुस्लिमों का भावानात्मक विभाजन कर रही है। उन्होंने पूर्व केंद्रीय मंत्री मणिशंकर अय्यर पर भी जमकर निशाना साधा। उन्होंन कहा कि, कांग्रेस के मार्गदर्शक होकर उनकी पाकिस्तान परस्ती निंदनीय। कांग्रेस भारत में पाकिस्तान के हितसाधने वाला राजनैतिक दल है। सीएजी का विरोध करने वाले पाकिस्तान का हित साध रहे हैं। कांग्रेस इन्ही हरकतों के कारण जमीदोज हो जाएगी। कांग्रेसी नेताओं का पाकिस्तान दौरा एक सोची समझी चाल है।
दरअसल, बुधवार को पूर्व सीएम उमा भारती सीहोर जिले के मशहूर प्राचीन सिद्ध विनायक गणेश मंदिर पहुंचीं थीं। उन्होंने यहां कांग्रेस पर निशाना साधा। उन्होंने कहा कि, कांग्रेस विभाजन के हालत पैदा कर रही है। दिग्विजय सिंह द्वारा जाकिर नाइक को लेकर दिए बयान पर कहा कि दिग्विजय का बयान रिकार्ड है। जम्मू काश्मीर में आतंकी कनेक्शन से ग्रस्त डीएसपी देवेंदर पर कहा कि हमने तो उसका भंडाफोड़ किया है। उसका नाम आतंकी अफजल गुरु के साथ भी जोड़ा जा रहा है। अफज़ल गुरु का मामला कांग्रेस की यूपीए सरकार में सामने आया था। हमलने तो उसका पर्दाफाश किया है। बीजेपी के राष्ट्रीय अध्यक्ष और प्रदेश अध्यक्ष के चुनाव को लेकर कहा कि जो होगा अच्छा होगा और मेरी सहमति रहेगी।